Ծառուկյան խմբակցությունը բավական պասիվ էր քվեարկության ժամանակ, ՀՅԴ-ն նույնպես, արդյունքում եղավ այն, ինչ եղավ: Խորհրդարանական երեք ուժերը մտածված տապալեցին Գրիգորյանի թեկնածությունը, թե վերջինիս անձը անընդունելի էր յուրաքանչյուրի համար առանձին-առանձին, դժվար է պնդումներ անելը: Փաստն այն է, որ պատգամավորներից շատերը խորհրդարանի շենքում էին, բայց չմասնակցեցին քվեարկությանը: Մինչ քվեարկությունը թեկնածուն լրագրողների հետ զրույցում անդրադառնալով դիտարկմանը, որ շարունակու՞մ է պնդել, թե Արմեն Սարգսյանը ոչ լեգիտիմ նախագահ է, պատասխանեց. «Արմեն Սարգսյանի լեգիտիմության հարցի վերաբերյալ իմ արտահայտած դիրքորոշումն ուժի մեջ է: Դա շարունակում է իմ դիրքորոշումը մնալ», – ասաց Վահե Գրիգորյանը: